
ДО
ОБЩИНСКИ СЪВЕТ
БУРГАС


Д О К Л А Д Н А  З А П И С К А

ОТ 
ЙОРДАНКА БЕНОВА - АНАНИЕВА
ЗА КМЕТ НА ОБЩИНА БУРГАС
Съгласно Заповед № 1936/14.07.2021г. на Кмета на Община Бургас


ОТНОСНО: Прекратяване на съсобственост чрез продажба на общинска идеална част от недвижим имот – УПИ I-1321, кв. 38 по плана на кв. Долно Езерово, гр. Бургас.

УВАЖАЕМИ ОБЩИНСКИ СЪВЕТНИЦИ,

	В Община Бургас е постъпило искане с вх.№ 94-01-20384/07.07.2020г. от Н. Р. С., относно прекратяване на съсобственост в недвижим имот, представляващ УПИ I-1321, кв.38, находящ се в кв. Долно Езерово, гр. Бургас, чрез изкупуване дела на Община Бургас.
Съгласно Нотариален акт №23, том I, рег. № 807, дело №22/27.02.2020г., вписан с вх. рег. №2118, акт №112, том 6, дело №1178 от 27.02.2020г. в Служба по вписванията – Бургас, заявителят Н. Р. С. е собственик на 800/858 кв. м от УПИ I-1321, кв. 38 по действащия план кв. Долно Езерово, гр. Бургас, целият с площ 858 кв.м по действащия ПУП-ПРЗ на кв. Долно Езерово, гр. Бургас, одобрен със Заповед №1194/20.09.1990г на Община Бургас.
Посочения имот е отразен като ПИ с идентификатор 07079.825.193, целият с площ 858 кв. м в Кадастралната карта (КК) на гр. Бургас.
Видно от удостоверение с изх. № 94-01-26249/1/13.09.2019г. от Директор дирекция „Устройство на територията“ при Община Бургас и приложена към удостоверението комбинирана скица, изготвена от експерт към дирекция УТ при община Бургас, 25/858 кв. м идеална част от площта на УПИ I-1321, кв. 38, целият с площ 858 кв.м, е общинско място, придаваемо по регулация откъм улица „Есперанто“ по действащия план на кв. Долно Езерово, гр. Бургас.
С Акт № 9468/26.11.2020г. за частна общинска собственост са актувани 25/858  кв. м идеални части от УПИ I-1321, кв. 38, по плана на кв. Долно Езерово, гр. Бургас, целият с площ 858 кв.м, отреден „за жилищно строителство“, при граници: север – улица, изток – УПИ II, юг – УПИ III и УПИ IХ, запад – улица, отразен като ПИ с идентификатор 07079.825.193, с площ 858 кв.м в одобрената КК на гр. Бургас.
Общинската идеална част от УПИ I, кв. 38 по плана на кв. Долно Езерово, гр. Бургас не отговаря на нормативните изисквания на чл.19 от ЗУТ за образуване на самостоятелен урегулиран поземлен имот, поради което е целесъобразно  прекратяване на съсобствеността чрез продажба на частта на Община Бургас по пазарни цени.
Имотът е включен в раздел ІІ - Продажби по реда на ЗОС, без търг или конкурс, точка 3 от Годишната програма за управление и разпореждане с общинската собственост на Община Бургас за 2021г., приета с Решение на Общински съвет – Бургас по т. 11 от дневния ред на проведеното на 23.02.2021г. и 24.02.2021г. заседание на ОС – Бургас (Протокол № 20). 
В изпълнение разпоредбите на чл.41, ал.2, във връзка с чл.22, ал. 3 от Закона за общинската собственост (ЗОС), е възложено изготвяне на пазарна оценка на лицензиран оценител,  на 25/858 кв.м идеални части от УПИ I, кв. 38, по плана на кв. Долно Езерово, гр. Бургас, определена в размер на 1000 лева (хиляда лева), без ДДС.
Данъчната оценка на идеалната част от имота, предмет на продажба, е 585 лева(петстотин осемдесет и пет лева).
Предвид изложеното, на основание правомощията ми по чл.64, ал.1 от Правилника за организацията и дейността на Общинския съвет и взаимодействието му с общинската администрация на Община Бургас, приет от Общински съвет – Бургас, и като взех предвид Решение на комисията, назначена с моя заповед № 1325/25.05.2021г., прието с Протокол от     07.07.2021 г., което подкрепям изцяло, предлагам Общински съвет - Бургас, на основание чл. 21, ал. 1, т. 8 от Закона за местното самоуправление и местната администрация, чл. 36 от Закона за собствеността,  чл. 36, ал. 1, т. 2 от Закона за общинската собственост, чл. 41, ал. 1, т. 2 и чл. 42 от Наредбата за реда за придобиване, управление и разпореждане с общински имоти и вещи, приета от Общински съвет – Бургас да вземе следното 

Р Е Ш Е Н И Е :

Да се прекрати съсобствеността между Община Бургас и Н. Р. С.,  чрез продажба на общинските идеални части, актувани с Акт №9468/26.11.2020г. за частна общинска собственост, представляващи 25/858 кв.м идеални части от УПИ I-1321, кв. 38, по плана на кв. Долно Езерово, гр. Бургас, целият с площ 858 кв.м, отреден „за жилищно строителство“, при граници: север – улица, изток – УПИ II, юг – УПИ III и УПИ IХ, запад – улица, отразен като ПИ с идентификатор 07079.825.193, с площ 858 кв.м в одобрената КК на гр. Бургас, за сумата 1000 лева (хиляда лева), без ДДС.
Приложение: Заявление вх. №94-01-20384/07.07.2020г., Протокол от 07.07.2021г.; Експертна оценка; Акт за ЧОС 9468/26.11.2020г.; Нотариален акт №23, том I, рег. № 807, дело №22/27.02.2020г., вписан с вх. рег. №2118, акт №112, том 6, дело №1178 от 27.02.2020г. в Служба по вписванията – Бургас, Комбинирана скица от ПУП-ПРЗ № 94-01-26249/27.08.2019г.; Скица №15-313196-08.04.2020г. от СГКК; Данъчна оценка за имота.

